b'\n_START_ARTICLE_\nHeterogomphus hirtus\n_START_SECTION_\nUtseende\n_START_PARAGRAPH_\nEn stor, kraftig, brun, blank hornbille. Arten kjennes noks\xc3\xa5 lett p\xc3\xa5 at dekkvingene og den fremre delen av pronotum er tett kledt med noks\xc3\xa5 lange, oppst\xc3\xa5ende, gulaktige h\xc3\xa5r. Hannen har et langt, krumt horn p\xc3\xa5 hodet, og et langt, firkantet framspring p\xc3\xa5 pronotum, omr\xc3\xa5det under dette noe uthulet. Hunnen mangler horn, har bare en liten kn\xc3\xb8l i pannen, og pronotum er rundet uten framspring.\n_START_SECTION_\nLevevis\n_START_PARAGRAPH_\nTil tross for at noen av artene er ganske vanlige er det lite man vet om biologien til disse billene. Larvene til de artene der disse er kjente lever i jorda der de spiser d\xc3\xb8dt, organisk materiale. De voksne billene er aktive om natta og kommer gjerne til lys. Disse artene er ikke regnet som skadedyr.\n_START_SECTION_\nUtbredelse\n_START_PARAGRAPH_\nArten er kjent fra Venezuela, Ecuador og Bolivia (finnes trolig i de mellomliggende landene ogs\xc3\xa5).'